答梅聖俞見贈
作者：蘇舜欽
朝代：宋

paragraphs: 自嗟處身拙，與世嘗齟齬。
至於作文章，實亦少精趣。
低摧朝市間，所向觸謗怒。
夫子興眾殊，琢飾貺佳句。
將然紙上動，讀畢恐飛去。
自覺異平居，恍忽忘世故。
迥如出泥塗，熏滌失臭污。
衣之青霞裾，飲以紫蕊露。
輶軒駕飛黄，蹀躞上夷路。
古貴知者稀，流俗豈足顧。
雅意雖可珍，三復未敢報。
退慚百不堪，尚恐君悔誤。